นำร่อง นักท่องเที่ยวเกาะเสม็ดเลิกใช้ถุงพลาสติกหูหิ้ว 
ประเทศไทยเริ่มต้นอย่างจริงจังแล้ว กับมาตรการรณรงค์ลดใช้ถุงพลาสติกเพื่อสิ่งแวดล้อม หลายที่เดินหน้าโครงการนี้อย่างต่อเนื่องมากว่า 10 ปี ล่าสุด ซีพี ออลล์ ผู้ก่อตั้งร้านเซเว่น อีเลฟเว่น ในประเทศไทย ร่วมกับอุทยานแห่งชาติเขาแหลมหญ้า-หมู่เกาะเสม็ด ชวนคนไทยและนักท่องเที่ยวเลิกใช้ถุงพลาสติกหูหิ้วบนเกาะเสม็ด จ.ระยอง ภายใต้ชื่อโครงการ รักษ์เกาะเสม็ด ร่วมใจเลิกใช้ถุงพลาสติก โดยประกาศงดบริการถุงพลาสติกหูหิ้วให้กับลูกค้าบนเกาะเสม็ด ตั้งแต่วันนี้เป็นต้นไป เพื่อร่วมอนุรักษ์สิ่งแวดล้อม และลดปัญหาภาวะโลกร้อนอย่างยั่งยืน  ,นายธานินทร์ บูรณมานิต กรรมการผู้จัดการและประธานเจ้าหน้าที่บริหาร บมจ. ซีพี ออลล์ กล่าวว่า ทุกวันนี้ ปัญหาสิ่งแวดล้อมเป็นเรื่องใกล้ตัวที่กระทบกับวิถีชีวิตของทุกคน จึงอยู่ในกระแสความสนใจของคนทั่วโลก ด้วยเหตุที่เราทั้งหลายต่างรับรู้ว่า โลกกำลังเผชิญกับวิกฤติการณ์ทางสิ่งแวดล้อม สาเหตุส่วนหนึ่งมาจากพฤติกรรมการใช้ ถุงพลาสติก ในชีวิตประจำวัน โดยเฉพาะพื้นที่แหล่งท่องเที่ยวทางธรรมชาติ, ,เราจึงได้จัดโครงการ รักษ์เกาะเสม็ด ร่วมใจเลิกใช้ถุงพลาสติก เพื่อให้คนไทยและนักท่องเที่ยวเลิกใช้ถุงพลาสติก สร้างพฤติกรรมให้เกิดแนวคิดท่องเที่ยวเชิงอนุรักษ์สิ่งแวดล้อม พร้อมตอกย้ำเจตนารมณ์ของซีพี ออลล์ที่เดินหน้านโยบาย 7 GO Green โดยเริ่มต้นที่การ ลดและเลิกใช้ถุงพลาสติก เพื่อช่วยลดปริมาณขยะและให้ความสำคัญกับการดูแลแบ่งปันร่วมกับชุมชนและสังคมเพื่อให้เป็นไปตามปณิธานของซีพี ออลล์ นั่นคือ ร่วมสร้างสรรค์และแบ่งปันโอกาสให้ทุกคน โดยมีแนวทางรณรงค์เลิกใช้ถุงพลาสติกผ่านร้านเซเว่นอีเลฟเว่นทุกสาขา ที่ตั้งอยู่บนเกาะเสม็ด ด้วยการงดบริการถุงพลาสติกหูหิ้วทุกขนาดกับลูกค้า, ยกเลิกแคปซีล (การใช้พลาสติกหุ้มฝาขวดนํ้าดื่ม), ยกเลิกการใช้พลาสติกหุ้มหลอด โดยใช้กล่องใส่หลอดกดแทน, การตั้งถังขยะแยกประเภทบริเวณหน้าร้านเซเว่น อีเลฟเว่นทุกสาขา เพื่อสนับสนุนแนวทางการจัดการขยะตั้งแต่ต้นทางเพื่อชุมชน พร้อมติดตั้งสื่อส่งเสริมให้ลดใช้ถุงพลาสติก รวมทั้งจัดกิจกรรมร่วมกับเยาวชนและชุมชนรณรงค์ลดและเลิกใช้ถุงพลาสติก เพื่อก่อให้เกิดพลังในชุมชน,นอกจากนี้ ซีพี ออลล์ ยังได้ประสานความร่วมมือกับอุทยานเขาแหลมหญ้า-หมู่เกาะเสม็ด ร่วมสนับสนุนโครงการ ทำความดีด้วยหัวใจ ลดภัยสิ่งแวดล้อม ภายใต้กิจกรรม การงดใช้ถุงพลาสติกหูหิ้วและห้ามใช้โฟมบรรจุอาหารเข้าเกาะเสม็ด โดยการเชิญชวนให้พนักงาน ลูกค้า ประชาชนทั่วไป ร่วมมือร่วมใจเลิกใช้ถุงพลาสติกและภาชนะโฟมบรรจุอาหาร เพื่อส่งเสริมการอนุรักษ์ทรัพยากรทางธรรมชาติ และสร้างจิตสำนึกในการท่องเที่ยวเชิงอนุรักษ์,ด้าน นายยุทธพล องอาจอิทธิชัย รองผู้ว่าราชการจังหวัดระยอง เผยว่า มีความยินดีเป็นอย่างยิ่งที่ได้มาเป็นประธานในพิธีเปิดโครงการ ทำดีด้วยหัวใจ ลดภัยสิ่งแวดล้อม ภายใต้กิจกรรมการงดใช้ถุงพลาสติกหูหิ้วและห้ามใช้โฟมบรรจุอาหารเข้าเกาะเสม็ด ตามมติคณะรัฐมนตรีเมื่อวันที่ 17 กรกฎาคม 2561 ที่เห็นชอบให้ทุกหน่วยงานในกระทรวงทรัพยากรธรรมชาติและสิ่งแวดล้อม ดำเนินการขับเคลื่อนกิจกรรมดังกล่าวร่วมกับภาคส่วนต่างๆ เพื่อสร้างความยั่งยืนในการแก้ไขปัญหาขยะพลาสติกพร้อมกันทั่วประเทศ เพื่อเป็นการลดปริมาณขยะ และเป็นการกระตุ้นให้ประชาชน รวมถึงนักท่องเที่ยวตื่นตัวกับการหันมาใช้ถุงผ้าและวัสดุที่เป็นมิตรกับสิ่งแวดล้อม และหันมาสนใจวิธีการลดปริมาณขยะทุกรูปแบบ อันเป็นการสร้างภาพลักษณ์ที่ดีต่อการท่องเที่ยวในแหล่งท่องเที่ยวธรรมชาติเกาะเสม็ด เป็นสถานที่ที่มีนักท่องเที่ยวมากเป็นอันดับต้นๆ ของประเทศ ส่งผลให้ประสบปัญหาขยะตกค้างเป็นจำนวนมาก และยังคงมีแนวโน้มสูงขึ้นตามสภาวะเศรษฐกิจ โดยเฉพาะขยะที่ไม่สามารถรีไซเคิลหรือรีไซเคิลได้ยาก เช่น ถุงพลาสติก โฟม ส่งผลให้เกิดปัญหาขยะสะสมอันจะส่งผลต่อสุขภาพของประชาชน และภาพลักษ์ของการท่องเที่ยวเป็นอย่างมาก จังหวัดระยอง โดย อุทยานแห่งชาติเขาแหลมหญ้า–หมู่เกาะเสม็ด องค์กรปกครองส่วนท้องถิ่น ภาคธุรกิจ เอกชน สถาบันการศึกษา และประชาชน จึงร่วมมือกันรณรงค์ สร้างความร่วมมือและแก้ไขปัญหาขยะให้เป็นรูปธรรมโดยการงดใช้ถุงพลาสติกหูหิ้ว และห้ามใช้โฟม บรรจุอาหารเข้าเกาะเสม็ด ได้อย่างมีศักยภาพต่อเนื่อง พร้อมสร้างความเข้าใจแก่นักท่องเที่ยว เพื่อส่งเสริมการมีส่วนร่วมในระดับท้องถิ่นในการสร้างจิตสำนึก และเป็นส่วนหนึ่งในการช่วยกันดูแลทรัพยากรธรรมชาติและสิ่งแวดล้อมได้อย่างยั่งยืน ขอขอบคุณ อุทยานฯ อบต.เพ หน่วยงานทั้งภาครัฐและเอกชน ที่ได้เห็นความสำคัญและเข้าร่วมดำเนินงาน ขอให้การจัดโครงการในครั้งนี้บรรลุวัตถุประสงค์ที่ตั้งไว้, ,นายประยูร พงศ์พันธ์ หัวหน้าอุทยานแห่งชาติเขาแหลมหญ้า-หมู่เกาะเสม็ด เผยว่า ในปัจจุบันมีการขยายตัวด้านการท่องเที่ยวเพิ่มมากขึ้น โดยเฉพาะการท่องเที่ยวในแหล่งที่มีทรัพยากรธรรมชาติทางทะเลอย่างเกาะเสม็ด ซึ่งอยู่ในความรับผิดชอบของอุทยานแห่งชาติ เขาแหลมหญ้า-หมู่เกาะเสม็ด ได้รับความนิยมเพิ่มขึ้นเป็นอย่างมากทั้งนักท่องเที่ยวชาวไทย และต่างชาติ ในปีที่ผ่านมา มีนักท่องเที่ยวเข้ามาท่องเที่ยวรวมจำนวน 1,252,923 คน ส่งผลให้เกาะเสม็ดที่มีสภาพพื้นที่เป็นเกาะ ต้องรับมือกับผลกระทบหลายด้านที่เกิดจากการท่องเที่ยว ทั้งด้านสิ่งอำนวยความสะดวกที่ไม่เพียงพอต่อความต้องการของนักท่องเที่ยวด้านทรัพยากรธรรมชาติและสิ่งแวดล้อม เนื่องจากทรัพยากรที่มีจำนวนจำกัด ทำให้เกิดความเสื่อมโทรมอย่างรวดเร็ว และอีกหนึ่งปัญหาสำคัญที่ต้องได้รับการแก้ไขโดยด่วน คือปัญหาขยะที่มีปริมาณเพิ่มตามจำนวนนักท่องเที่ยวที่มากขึ้น ด้วยจากสภาพพื้นที่ที่เป็นเกาะแก่ง ทำให้การจัดการขยะบนเกาะเสม็ดเป็นไปได้ยาก ทั้งการบริหารการจัดการ การขนส่ง รวมถึงพื้นที่การจัดการที่มีบริเวณจำกัด กลายเป็นปัญหาที่ทางอุทยานแห่งชาติต้องเผชิญหลีกเลี่ยงไม่ได้ จากปัญหาดังกล่าว อุทยานแห่งชาติ ผู้ประกอบการบนเกาะเสม็ด จึงได้ร่วมมือกันเพื่อแก้ไขปัญหาขยะให้เป็นรูปธรรม อีกทั้งเพื่อการส่งเสริมการมีส่วนร่วมในระดับท้องถิ่นในการสร้างจิตสำนึก และเป็นส่วนหนึ่งในการช่วยขานรับนโยบายของรัฐบาลในการดูแลทรัพยากรธรรมชาติและสิ่งแวดล้อม จึงได้ร่วมกันจัดโครงการ ทำความดีด้วยหัวใจ ลดภัยสิ่งแวดล้อม ภายใต้กิจกรรม : การงดใช้ถุงพลาสติกหูหิ้วและห้ามใช้โฟมบรรจุอาหารเข้าเกาะเสม็ด โดยมีวัตถุประสงค์เพื่อลดปริมาณขยะ ประเภทถุพลาสติกหูหิ้ว ให้เหลือน้อยที่สุดและหมดไปในอนาคต เพื่อกระตุ้นให้ทุกภาคส่วน ประชาชนรวมถึงนักท่องเที่ยวหันมาใช้ถุงผ้าและภาชนะทดแทนถุงพลาสติกหูหิ้ว เพื่อสร้างความร่วมมือในการอนุรักษ์ทรัพยากรธรรมชาติและสิ่งแวดล้อมจากหน่วยงานภาครัฐ ผู้ประกอบการ ชุมชน องค์กรปกครองส่วนท้องถิ่นและผู้ที่มีส่วนเกี่ยวข้องกับการท่องเที่ยวบนเกาะเสม็ด 
ชวนคนไทยและนักท่องเที่ยวเลิกใช้ถุงพลาสติกหูหิ้วบนเกาะเสม็ด ภายใต้ชื่อโครงการ รักษ์เกาะเสม็ด ร่วมใจเลิกใช้ถุงพลาสติก เพื่ออนุรักษ์สิ่งแวดล้อม และลดปัญหาภาวะโลกร้อนอย่างยั่งยืน 
เกาะเสม็ด,ระยอง,ลดใช้ถุงพลาสติก,เลิกใช้ถุง,ลดโลกร้อน